Целта на играта е да се открива определена фигура измежду много различни фигури. Играта има три степени на трудност, които може да изберете от бутоните: лесно, средно, трудно.

Всяка степен на трудност има по 10 нива.

Когато започнете да играете, в големия квадрат ще се появят разноцветни фигурки. В горния край е изписана и показана търсената фигура, колко броя от нея има на екрана и колко сте намерили до момента. Кликнете с ляв бутон на мишката върху определена фигура. Ако тя е правилно намерена ще получите за нея 10 точки и тя ще изчезне от игралното поле. Ако сте сбъркали, ще чуете звуков сигнал, фигурката също ще изчезне, но резултатът ви ще се намали с 5 точки. Някои търсени фигури може да са скрити зад други. Тогава трябва да изтриете произволни фигури, за да видите какво има зад тях. Когато намерите всички търсени фигури, минавате на следващо ниво. Там общият брой на фигурите ще е по-голям. В долния ляв ъгъл на екрана има таймер. Ако не намерите фигурите за определеното време, играта за вас свършва.

Трите степени на трудност се различават по брой и големина на фигурите, които се появяват на екрана и времето за изиграване на дадено ниво.

Ако успешно преминете през 10-те нива на една игра, вашият резултат ще бъде сравнен с рекорда до момента.

За изход от играта можете да използвате определените за това бутони.

Приятно забавление!